
ZAMENHOF 1983 

Kiam en ĉi tiu tempo ni 
kontemplas la longan perio- 
don de la naskiĝo de la in- 
ternacia lingvo ĝis la tem- 
po aktuala, kaj pensas la 
penojn de Zamenhof, kiam li 
imagis la ideon pri ligvo 
facila kaj utila por ke ĉiu 
homo en ĉiu spaco de la te- 
ro povu sin komuniki kun ho 
moj de la cetera parto de 
la mondo, kaj la laboron de 
ĉiu persono laboranta pri 
la sama ideo, ni ne povas ne senti sinceran emocion 
kaj dankon al la tuta laborantaro pri nia afero, ko 
mancante kun la kreinto kaj finante kun la kontinu- 
anioj de tiu giganta entrepreno* 

l.a konsiderinda kvanto da lernolibroj, vortaroj, 
legolibroj, romanoj, libroj de vojaĝoj, konferencoj, 
kongresoj, renkontiĝoj, turismaj vojaĝoj, rilatoj 
intnr esperantistoj el diversaj landoj, koresponda- 
do, k.t.p., sugestas la impreson de tia admirinda 




















laboro farita de ĉiuj interesuloj, kiuj de tempo al 
tempo kreskas en geometria progresado. 

Kaj ni, unu jaron pli, atingas unu pluan mejloŝto 
non voje al la triumfo de nia idealo, kiu alproksi- 
miĝas kun gigantaj paŝoj. Ni devas pro tio esti tre 
kontentaj pri la penoj de tiom da idealistaj homoj. 

J. BOSCH 





ZAMENHOFA TAGO 


Por festi la CXXIV datrevenon de la naskiĝo de 
nia Majstro, Valencia Esperanto-Grupo organizas la 
sekvantajn aktojn: 

Dimanĉo l8-a Decembro 

/N 

11- a matene: Ce la apuda parofia preĝejo de Skta. 

Antono (strato Skta. Jacinto) la ka- 
tolikaj esperantistoj partoprenos 
meson, memore al niaj forpasintaj 
gesamideanoj• 

12- a matene: Ĉe la strato D-ro Zamenhoj, oni 

surmetos laŭran kronon al la me- 
morplaton pri nia Majstro. 

14,30 tagmeze: Bankedo ĉe la Restoracio ORTIZ 
strato Mayor, 16, Mislata. 

M E N U 0 

1. — Salato. 

2. - Paeljo. 

3. - Merluĉo kun verda saŭko. 

4. - Glaciaĵo 

5«- Kafo kaj likvoroj. 

PREZO: 850 ptoj. 

La manĝbiletojn estas aĉeteblaj ĉiutage, ĉe la 
Grupo, de 7-a ĝis 9-a vespere, ĝis la antaŭa ven- 
dredo, persone aŭ telefone (326 96 16). Neĉeesto 
postulas la pagon de la mendataj manĝbiletoj. 

Tuj post la tagmanĝo, en nia ejo, S-no Gargallo 
prezentos lumbildojn pri la Universala Kongreso de 
Esperanto, okazinta en Budapeŝto dum la pasinta mo- 
nato Aŭgusto, kun la partoprenado de kelkaj mem- 
broj de nia Grupo 


NE RESTU HEJMENl 


PARTOPRENU LA ZAMENHOFAKTOJN! 




LA ANGLA LINGVO KAJ ESPERANTO 


Okaze de la komenco de miaj dumonataj Esperanto- 
kursoj, kaj dum la semado de nia nobla idealo, mult- 
foje oni diris al mi: 

"Neniam kaj neniel Esperanto povos konkuri kun 
la angla". 

Estas sciate la kreskanta influo de la angla 
lingvo en la komerco, en la scienco, en la turismo 
kaj eĉ... en la verkokantoj produktitaj ĉiulande pe^ 
re de tiu idiomo. Ni ne forgesas, ke ĝi estas devi- 
ga lernobjekto en la lernejoj kaj liceoj de multaj 
landoj. Ankaŭ ĉe ni, en Hispanio, amaso da gelernan 
toj lernas la anglan. 

Kiu volas lerni freradan lingvon klopodas akiri 
la ĉefajn kvar kapablojn: paroli, aŭdkompreni, skri 
bi kaj legi kun kompreno. En la angla estas relati- 
ve facilaj la sklribado kaj legado; sed la parolado 
kaj aŭdado estas ege malfacila pro la prononcado. 
Sufiĉas, ke unu el la kvar kapabloj estu malfacile 
akirebla por fiaskigi la komencantojn. Sajnas pre- 
ferinde komenci per facila idiomo la lernadon de 
fremdaj lingvoj por kuraĝigi ilin, kaj Esperanto e£ 
tas la plej facila lingvo de la mondo. Ĝi estas ro- 
mana lingvo; ĝia vorttrezoro estas romana. La orto- 
grafio estas fonetika. Oni parolas kiel oni skribas, 
oni skribas kiel oni parolas. Komparu kum ĉi tio,be 
en la angla oni devas duoble lerni ĉiun vorton: u- 
nue, la ortografion, poste, la prononcon. 

La angla, same kiel multaj el la nomataj natu- 
raj lingvoj (franca, germana, rusa, araba) havas 
multajn morfemojn, kun pluraj alomorfoj. Ni ne for- 
gesu, ke ju pli da alomorfoj despli malfacileco en 
la lernado. 

Laŭ enketo farita, ne al la gelernantoj, sed in 
ter mezlernejaj profesoroj pri la scipovo de la an- 
gla, tre malmulte da ili deklaris sin kapablaj legi 
kaj paroli ĝin. 



Lauokaze mi reliefigis, ke la angla estas nacia 
idiomo, kaj tial ĝi ne plenumas gaje tiun rolon de 
internacieco» Se tiu ĉi idiomo estus la ĝusta solvo 
kiel lingvo internacia, kiel klarigi, ke en Usono 
progresas la Esperantista movado kaj en Britio oka- 
zis la plej alta nombro de Universalaj Kongresoj de 
Esperanto?. En la Brita Parlamento estas pli ol 120 
membroj, el malsamaj politikaj partioj, kiuj favo- 
ras al Esperanto. La angla neniam povas esti, laŭ 
mia opinio, vere internacia, Ĉar por alproksimigi 
la homojn al ĝi mankas kion neniam povos havi: la 
neŭtralecon. 

Kiel ĉiuj aliaj naciaj lingvoj, la angla estas 
elitema, ĉar ĝia lernado, sukcesa lernado, aparte- 
nas nur al la havantoj da tempo kaj mono. Kontraŭe, 
Esperanto, kiun oni instruas senpage, pro ĝia logi- 
ko kaj simpleco postulas nur malmulte de la tempo 
bezonata en la lernado de la angla lingvo. 

La novaj ŝtatoj en Afriko komprenis, ke la ling- 
va kaj kultura dependeco de siaj iamaj koloniaj me- 
tropoloj estas precipe danĝera minaco en la konstru 
aĵo de sia sendependeco. Inter aliaj, Kenjo abolis 
la anglan. La bazo de ĉiu sendependo estas la nacia 
lingvo. 

Esperanto (nenies kaj ĉies propraĵo) protektas 
la naciajn idiomojn kaj donas al la homaro la eblon 
interkompreniĝi, la veran solvon de la lingvistika 
haosa problemo, la malaperon de la idiomaj diskri- 
minacioj kaj ebligus pli ĝuste konservi egalan raj- 
tecon inter ĉiuj etnaj lingvoj. La logiko kaj es- 
trukturo de Esperanto ege helpas nin en la lernado 
de naciaj idiomoj. 


Fine, estas pruvite, ke kiu unue lernis Espe- 
ranton kaj poste (aŭ samtempe) la anglan, atingas 
la celon pli frue ol kiu lernis la anglan. Plie, la 
unua havas la avantaĝon scipovi ne unu lingvon, sed 
du: Esperanto kaj la anglan. 


F. NAVARRO 



LA ESPERANTIĜADO EN LA FAMILIO ZAMENHOF 

Lazaro Ludoviko Zamenhof, la aŭtoro de la espe- 
ranta lingvo, naskiĝis en Bjalistoko, urbo de Polo- 
nio, la 15-an de decembro de 1859» Lia patro nomi- 
ĝis Marko kaj lia patrino Rozalia» Lia patro estis 
instruisto de franca kaj germana lingvoj kaj havis 
9 gefilojn: Kvar filinojn (Sara, Fanja, Aŭgusta kaj 
Ida) kaj kvin filojn (Felikso, Henriko, Leono, Alek- 
sandro kaj Ludoviko)* 

Ludoviko Zamenhof komencis verki la internacian 
lingvon lernante ankoraŭ la lastan kurson en la gim- 
nazio; la "praesperanto" jam estis preta 0 Post la 
abiturienta ekzameno li foriris el Polonio por ler- 
ni medicinon en la Moskova universitato, poste spe- 
cialiĝis pri oftalmologio en Vieno. 

L, Zamenhof edziĝis al Klara Silbernik. Lia bo- 
patro, Aleksandro Silbernik, helpis lin finance el- 
doni la unuan lernolibron. En la familio aktivis 
kiel esperantistoj tri fratoj kaj unu bofrato de 
Zamenhof. Aleksandro, Felikso kaj Leono kiuj prenis 
respektive la pseŬdonimojn: Azo, Ger kaj Lozo. E1 
la 8 gefratoj de lia edzino, nvir unu esperantiĝis, 
la bofrato Aleksandro Silbernik el Usono. 


Zamenhof havis tri gefilojn: Adamo, okulkuraci^ 
to, estro de oftalmologia fako en la Varsovia Uni- 
versitato; Sofia, kuracistino, fakulino pri pedia- 
trio kaj Lidja, juristino. Adamo edziĝis al Wanda, 
al kiu naskiĝis filo: Ludoviko. Lidja dediĉis sian 
tutan vivon al Esperanto kaj tradukis, inter aliaj, 
la romano "Quo vadis"• 

La unua mondmilito suferigis multe Zamenhofon, 
pro tio li mortis kormalsane la 14-an de aprilo 
1917. 

Komencante la dua mondmilito, en septembro 1939 
germana bombo trafis la hejmon de Zamenhofoj kaj de- 
truis la dokumentojn pri esperanto. En 1940 la fa- 
ŝistoj arestis Wandan, Sofian, Lidjan kaj mortpafis 
Adamon. En 1942 Sofia kaj Lidja estis transportitaj 
al koncentrejo kaj finfine mortigitaj, sed Wanda 
kun sia juna filo Ludoviko sukcesis eskapi. 

La vidvino de Adamo Zamenhof, Wanda, mortis en 
la jaro 195^ kaj la filo, Ludoviko, ankoraŭ vivas. 
Li estas inĝeniero kaj havas du filinetojn: la pra- 
nepinoj de L. L. Zamenhof. 

JOHANO 





^jSS^PROVERBA fc *^HW 

ESPERANTO— KONKURSO 

Solvo de la pasinta numero: 

16 - Ĉiu havas sian ŝarĝon. 

Cada cual con su cruz. 

17 - Inter lupoj kriu lupo. 

All5 donde fueres haz lo que vieres. 

18 - Kia patro, tia filo. 

De tal palo tal astilla. 

19 - Mano pekis, dorso pagas. 

E 1 que la hace la paga. 

20- Pli da bruo ol da faro. 

Mucho ruido y pocas nueces. 

Sendis korektajn solvojn kaj atingis poentojn: 

Vicente Martorell, 5 poentoj. 

FINO DE LA K0NKURS0 


Ne finiĝis nia stoko, ankoraŭ restas esperantaj 
proverboj sed nia celo ne estas elĉerpi ĝin. Movi la 
entuziasmon kaj la partoprenadon estis nia celo. 0 - 
kazas ke ĉiam partoprenas la samaj, pro tio ni finas 
ĉi tiun konkurson dankante al konkursantoj lian par- 
toprenadon. Ni incitas ilin kaj la legantojn por no- 
va konkurso. Kuraĝul 

Partoprenintoj kiuj atingis premion: 

ia premio: Vicente Martorell... 19 poentoj. 

2a premio: Francisco Aliaga.... 11 poentoj. 

Ambavi povas elekti ĉu abonon al iu ajn E-gazeto 
dum la jaro 1984 ĉu E-libron. Bonvolu, skribu al ni 
dirante kion vi deziras. La premioj estos disdonitaj 
post la manĝado en la venonta Zamenhofa tago. 

Gratuloj al niaj venkintoj. 

J0HAN0 



VALENCIAJ ^ TRADICIOJ 

JASMENO RIMIĜAS KUN OARDENO 

La muzulmanan devenon pri la ĝardenoj autentike 
valenciaj oni rimarkas inter aliaj aferoj pro la in 
tenseco de ilia parfumo. 

Kaj unu el la plej bonodoraj floroj estas la 
JASMENO, kiu importis el Persujo la raahometanoj, 
konsciencaj ĝardenistoj. 

Ne estas manka pri simbolismoj ĉi tiu floro, ko 
mencante pri ĝia nomo. La vorto "YASMIN" (JASMIN) 
estas laŭ opinio de kelkaj specialistoj, altgrade 
elokventa, ĉar proklamas ĉi tiun sentencon kiu tiel 
utila povas rezulti dum la vivo: "La malespero es- 
tas eraro". Kaj proklamas tiun veron, ĉar-ĉiam, laŭ 
la specialistoj- "YAS" (JAS) signifas koleriĝo kaj 
"MIN" samvaloras al mensogo. 

Alimaniere, certa orienta Horacio asertis:"Flo- 
ra jasmenbranĉo sur la kapo, santala smiraĵo kun 
safrano Ĉe la korpo kaj amata belega virino, estas 
tri aferoj kiuj anstataŭas la paradizon". 

Kaj oni povas diri ke la hispana vorto "JAZMIN" 
(flAZMIN) troviĝas tre proksima al la devena formo. 
Valencilingve, la nomo pri la blanka floro -kiun la 
katalunanoj kaj majorkanoj nomas "gessami" (ĝesami) 
aŭ "llessami" (lesami) k.t.p.- estis spertinta ian 
leĝeran ŝanĝon tra la tempo. En la fama romano "Ti- 
rant lo Blanc" (blank) kaj en la elegantaj verkoj 
de Rois de Corella" (Koreja), oni uzis la vorton 
"gesmir" (ĝesmir). Sed uuntempe, ĉi tiu formo estas 
anstataŭata, antaŭ Ĉio en la ordinara lingvo, per 
la formo "gesmil" (ĝesmil) ja tre eŭfona. 

Indus ke la valenciaj verkistoj proprakriterie 
kontribuus por defendi la influon de tiu vorto "GE£ 
MIL", pro la aŭtoreco kiu devus doni la fakton, ĉar 
Valencio estas jasmenlando. 

Cu senkosta jeso?... Ne, certe. Jam en 1382-a 
skribis la reĝo Don Petro la Ceremonia al sia vokto 





•n Valencio -t.e. al submastro pri la reĝa havaĵo- 
mendinte al li jasmenojn de tiuj kiuj oni kreskis 
ĉi tie, t.e., de tiuj kiuj havas grandan kaj larĝan 
floron. 

Nedudeble, ke tiu reĝa frazo estas rememorigata 
je relativa frekvento. La granda kataluna poeto Jo- 
zefo Carner prologis libron en 1909-a, titolita"Las 
•iestas del Canaveral" (La siestoj de la Kanejo), 
pri kies autoro li diris: Nia kara amiko Garcia San 
chiz estas valenciano naskiĝinta en tiu amlando en 
kiu la jasmenoj, kiel certigis nia grandanima reĝo 
Petro la Ceremonia, estas "grandaj kaj larĝaj". 

Lasante tiun kuriozegan konjunkcion inter Carn- 
ner kaj Garcia Sanchiz -kiuj poste estis sekvintaj 
vojojn tiel malsamajn- estas bone rememori pri alia 
monarko, Don Marteno la Kompatema, kiu skribis en 
l4o6-a al la valencia ĝardenisto Bartolomeo Guerau 
dirante lin ke li deziras planti en la ĝardeno de 
sia plej granda palaco en Barcelono kelkajn jasme- 
nojn. Pro tio, li ordonis ke kiel eble plej baldaŭ 
oni ekspedu al li tri jasmenojn inter la plej belaj 
kiuj estas en la Reĝa Palaco de Valencio, kiuj estu 
sendataj kompletaj kaj kun la tuta radikaro tre bo- 
ne protektita, por ke ili ne mortu dutnvoje. 

Kio pli?... En tempoj de la reĝo Ferdinando la 
Katolika, iris al Sevilo, kiel oni scias, valenci- 
aj ĝardenistoj por zorgi la ĝardenojn en la Alkaza- 
ro, kie ili plantis multenombrajn arbojn kaj arbus- 
tojn, akiritaj en Valencio. Kaj dum l485-a, Vilhel- 
mo Salvador, karavela mastro, portis por la sevila 
ĝardeno diversajn plantajojn, inter ili dek jasme- 
najn bazotrunkojn, "Pro tio ke la famaj sevilaj jas^ 
menoj -komentis madrida historiisto- trovas sian lo 
kon kaj devenan epokon per ĉi tiuj novajoj". 

En Valencio, la jasmenojn oni povas vidi... kaj 
flari ilin! Ĉe la pordoj de kelkaj kampardomoj kaj 
kabanoj; sur kortoj aŭ kortetoj de vilaĝaj loĝejoj; 
ĉirkaŭe de vilaoj pli aŭ malpli diskretaj arkitek- 
ture, kiuj estas konstruitaj por somerumi... 

Tie kaj ĉie, kie ili troviĝas, kiel malavare 



ili parfumas la someraj noktoj! Car estas dum some- 
ro kiam la valencia jasmeno atingas tutan sian for- 
ton kaj pravigas la priskribon de la ceremonia reĝo. 
Kaj dum tiuj serenaj noktoj en kiuj la luno ŝajnas 
el argento sur heraldika lazuro, la floroj tiel blan 
ostas kiel fabela stelaro (konstelacio) de bono- 
doraj steletoj inter la verdaj folioj**. 

FRANCISCO ALMELA Y VIVES 
Esperantigis Fco. Aliaga 


LERNOLIBROJ 


Novan lernolibron "Nuevo mĉtodo de Esperanto" 
de la hispana akademiano de la E-lingvo Fernando de 
Diego, ni aĉetis por nia biblioteko. Ĝi kovras va- 
kuan lokon en la memlernado de la hispanoj, ĉar post 
la elementalaj kursoj, preskaŭ ĉiuj progresantaj 
lernolibroj estas eldonitaj per E-lingvo # sed neniu 
per baza hispana lingvo. ĉiuj memlernanto j, kiuj aj| 
korau ne regas flue Esperanton, povos daurigi ĝin 
per tia nova metodo. 



KRUCENIGMO NQ 8 


de ALIA-GO 


HORIZONTALE: l.-(Inv.) Ciu 
el la du flankaj partoj de 
konstruajo. Prepozicio. 2.- 
(Rad.) Malgranda pelvo, kun 
kvar piedoj. Sufikso signi- 
fanta objekton similan al 
tiu esprimita per la radiko 
(adjektive). 3»-Malgrandaj 
personoj. Sufikso de la pa- 
siva futura participo. 4.- 
Birdoj el la ordo de pase- 
roformaj birdoj. 5.-Literoj 
de taĉo. Prepozicio. 6.-Per- 
sona pronomo (3 literoj). 

Prepozicio (2 literoj). Po- 
seda adjektivo (3 literoj). 

7.-Interjekcio uzata por esprimi malkontentecen. Me- 
tafizika teorio. 8.-Malplezuri pro senintereso aŭ 
neokupiteco. Opon de ok aferoj. 9«-(Rad.) Tio, klon 
devas diri aŭ fari aktoro en filmo. Multvalora me- 
talo . 

VERTIKALE: l.-(Rad.) Konformi sin al tio, kion alla 
persono ordonas aŭ malpermesas. Prepozicio. 2.-Ad- 
jektivo de meblo sur kiu oni kuŝas por ripozi, dor- 
mi k.t.p. La ekstrema parto de la brako. 3.-Rompi In 
geedzan fidelecon. Sufikso signifanta personon, in- 
dividuon. 4.-Pagi por liberigi iun el kaptiteoo. 
5.-Du vokaloj. Nea adverbo. 6.-Merganaso. 7»-Lm «lak- 
sesa greka litero. Speco de agato. 8.-Lirikaj poe- 
moj, dividitaj en strofoj. (Rad.) Seksa pasio ksj 
volupta inklino al iu. 9.-(Rad.) Mamulo el la ordo 
de ronĝuloj. Frakcio kun numeratoro. 

SOLVO DE LA ANTAUA KRUCENIGMO 

HORIZONTALE: l.-I. 2.-Ume. 3.-Kraku. 4.-Alegori. 
5.-Klas. Fiki. 6,-Iranano. 7.-Enalo. 8.-0ro. 9.-A. 
VERTIKALE: l.-K. 2.-Ali. 3.-Klare. 4.-Uresano. 5.- 
Imag. Nara. 6,-Eko. Falo. 7«-Hrino. 8.-Iko. 9.-1. 


Edita: Grupo Esperanto de Valencia 

Dep. Legal V- 1683 -I 983 Redactor: Josŝ Pŝrez Sempere 























































